मख'जाथावदि आरोबाव मंगलबार खालि कार्बि आंलं आरो गलाधाट जिला सिमनानि बकाधाट नि लटाबारिनि गुबुन मोनसे लामा जाब्रबथाय गोबांङानो जोखोम जायो। मिथिनो मोननाय सुलुंनि बादिब्ला मुवा रोगाग्रा टाटा एस AS-O5C-8310 नम्बर गोनां गारिया लसिबारि खाथिनि दिफ्लु दैमानि फ्राय दुर्गा फुजानि मुसुखा फोजावनानै मेथनि साहा बागाननिफ्राय न' फार्से थांफिन्नाय समाव दबथायनो हायैआवनो लामा जाब्रबथाय गोग्लैफेरो। जेराव सा 25 सुबुंआ जोखोम जायो। जायगानि माखासे सुबुं आरो जायगानि पुलिस बिफाननि लाहार फाहाराव गासैखौबो बकाधाटनि मुंख्लं कमला कान्त मेरि फोरजा देहा फाहामसालि (Civil Hospital) याव थिसन्नाय जायो। सा 25 निनो सा 9 गोब्राबै जोखोम जानायखौ गाहाम फाहामथायनि थाखाय जरहाट देहा फाहामसालि फरायसालिमायाव थिसन्नाय जायो।